**НАРОДНО ЧИТАЛИЩЕ**

**“СВЕТИ ГЕОРГИ ПОБЕДОНОСЕЦ 1999 г.”**

**УСТАВ**

(изм. и доп. от Общото събрание на 31.01.2010 г.)

**Глава първа**

**ОБЩИ ПОЛОЖЕНИЯ**

Чл. 1. Народно читалище “Св. Георги Победоносец 1999 г.”, наричано по-долу за краткост “Читалището” е независима, неполитическа, доброволна и културно-просветна организация, която развива своята дейност в съответствие с Конституцията на Република България, законите на страната и настоящия Устав

Чл. 2. Читалището е юридическо лице с нестопанска цел, регистрирано по реда на чл. 9 от Закона за народните читалища (ЗНЧ) и чл. 2, ал. 2 от Закона за юридическите лица с нестопанска цел (ЗЮЛНЦ).

Чл. 3. Читалището работи за духовното приобщаване на българите и особено на младите хора към българските културни традиции и утвърждаването на българската национална идентичност в рамките на общия Европейски дом.

Чл. 4. Читалището чества като свой празник 6 май - денят на Св. Георги Победоносец.

**Глава втора**

**НАИМЕНОВАНИЕ, СЕДАЛИЩЕ И СРОК**

Чл. 5. (1) Наименованието на Читалището е Народно читалище “Св. Георги Победоносец 1999 г.”, което ще се изписва върху всички бланки, кореспонденции и реклами.

Чл. 6. Седалището на Читалището е в град София, а адресът му на управление е район Слатина, ул. "Калина Малина" № 6.

Чл. 7. Читалището се създава за неопределен срок и без друго прекратително условие.

**Глава трета**

**ЦЕЛИ И ДЕЙНОСТ**

**Цели**

Чл. 8. Основна цел на Читалището е да задоволява духовните, културните, просветните и творческите потребности на младите хора свързани с:

1. Запазване на обичаите и традициите на българския народ;

2. Развитие и обогатяване на културния живот;

3. Обогатяване на знанията на младите хора и приобщаването им към изконните ценности и постиженията на науката, изкуството и културата;

4. Възпитаване и утвърждаване на националното самосъзнание;

5. Насърчаване и усъвършенстване в обществото на творческите му възможности и таланти;

6. Събиране, съхраняване и разпространяване на знания за българската традиционна култура, история, етнография и фолклор;

7. Създаване на по-добри условия за участието на студентите и младите хора в различните културно-просветни и творчески прояви у нас и в чужбина;

8. Развитие и утвърждаване на духовните ценности, гражданското общество, науката и културата.

9. Подпомагане на социалната интеграция и личностната реализация.

10. Развитие и обогатяване на социалната и образователната дейност в населеното място, където осъществява дейността си;

11. Осигуряване на достъп до информация;

12. Други цели, определени със закон.

**Основни дейности**

Чл. 9. За осъществяване на целите си Читалището извършва следните основни дейности:

1. Осъществява връзки с ръководствата на висшите училища, читалища, различни обществени организации и фондации у нас и в чужбина;

2. Развива и подпомага любителското и професионалното художествено творчество;

3. Урежда и поддържа библиотеки, читални, фото-, фоно-, филмо- и видеотеки, както и създава и поддържа електронни информационни мрежи;

4. Организира и провежда школи, кръжоци, курсове, клубове, кино- и видеопоказ, празненства, концерти чествания, конгреси, симпозиуми, семинари, конференции, дискусии, беседи, екоучилища, младежки дейностии други културно-просветни мероприятия;

5. Създава, подпомага и насърчава устройването и съхраняването на музейни колекции и оказва грижи за тяхното опазване, съгласно Закона за културното наследство;

6. Предоставя компютърни и интернет услуги.

**Допълнителна стопанска дейност**

Чл. 10. (1) Читалището може да развива допълнителна стопанска дейност, която е свързана с предмета на основната му дейност и е в съответствие с действащото законодателство.

(2) Стопанската дейност на Читалището има за предмет извършването на образователна, обучителна, информационна, изложбена, издателска, рекламна, консултантска, преводаческа, както и всяка друга допълнителна стопанска дейност, незабранена от закона.

(3) Приходите, реализирани от допълнителната стопанска дейност се използват единствено за постигане на определените в Устава цели на Читалището, без възможност за разпределяне на печалба.

Чл. 11. (1) Читалището развива своята дейност на принципа и в духа на самоуправлението и демократичното начало като българска традиционна културно-просветна организация.

(2) Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия и на членовете на техните семейства.

Чл. 12. За осъществяване на своите цели и дейност и за защита на своите интереси, както и за провеждане на съвместни дейности и инициативи, Читалището може да се включва в читалищни сдружения по смисъла на Закона за народните читалища.

**Глава четвърта**

**ЧЛЕНСТВО И ЧЛЕНСТВЕНИ ПРАВООТНОШЕНИЯ**

Чл. 13. (1) Членуването в Читалището е доброволно.

(2) Членове на Читалището са индивидуални, колективни и почетни.

(3) Индивидуалните членове са български граждани. Те биват действителни и спомагателни.

(4) Действителните членове са лица, навършили 18 години, които участват в дейността на Читалището, редовно плащат членски внос и имат право да избират и да бъдат избирани в органите на Читалището.

(5) Спомагателните членове са лица до 18 години, които нямат право да избират и да бъдат избирани в органите на Читалището. Те имат право на съвещателен глас.

(6) Колективните членове съдействат за осъществяване целите на Читалището, подпомагат неговите дейности, поддържането и обогатяването на материалната база и имат право на един глас в общото събрание. Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

(7) Почетни членове могат да бъдат български и чужди граждани с изключителни заслуги за читалището и обществото.

Чл. 14. Действителните членове се записват до седем дни преди датата на провеждане на Общото събрание. Всички действителни членове имат право:

1. Да избират и да бъдат избирани в органите на Читалището;

2. Да участват в обсъждането на всички въпроси, свързани с дейността на Читалището;

3. Да получават информация за работата на органите на Читалището.

Чл. 15. Действителните членове на Читалището са длъжни:

1. Да плащат редовно членски внос;

2. Да пазят и да съдействат за обогатяването на читалищното имущество;

3. Да участват в дейността на Читалището.

Чл. 16. (1) Приемането на нови членове на Читалището става въз основа на писмена молба, по решение на Настоятелството, което подлежи на утвърждаване от Общото събрание на Читалището. Членството се счита за възникнало от момента на решението на Настоятелството, освен ако приемането не бъде отхвърлено от Общото събрание, в който случай се счита, че членството не е възникнало.

(2) Не могат да бъдат членове на Читалището лица, които развиват дейност, противоречаща на неговите цели или са извършили деяния, които съставляват престъпления по смисъла на Наказателния кодекс.

(3) Членството в Читалището се прекратява:

1. С едностранно волеизявление до Читалището;

2. Със смъртта или поставянето под пълно запрещение на физическото лице – член на Читалището;

3. С изключване;

4. С прекратяването на юридическото лице – член на Читалището;

5. При отпадане.

(4) При прекратяване на членството, имуществените отношения между бившия член или правоприемниците му и Читалището се уреждат след приемане на годишния финансов отчет от Общото събрание. В случай на непогасени задължения на бившия член спрямо Читалището се извършва прихващане от задълженията на Читалището към него. Определянето на размера на вземането се извършва по реда определен от настоящия Устав.

(5) Решението за изключване се взема от Настоятелството на Читалището при наличието на виновно поведение, което прави по-нататъшното членство несъвместимо. Решението за изключване може да се обжалва пред Общото събрание на Читалището.

(6) Отпадането на членство е налице при системно невнасяне на членски внос и неучастие в дейността на Читалището. Отпадането се констатира от Настоятелството по документи. Членството се прекратява след надлежно решение на Настоятелството.

**Глава пета**

**УСТРОЙСТВО, УПРАВЛЕНИЕ И ПРЕДСТАВИТЕЛСТВО**

Чл. 17. Органите на Читалището са:

1. Общо събрание;

2. Настоятелство и

3. Проверителна комисия.

**Общо събрание**

Чл. 18. (1) Върховен орган на Читалището е Общото събрание.

(2) Общото събрание на Читалището се състои от всички членове на Читалището, имащи право на глас.

Чл. 19. (1) Общото събрание:

1. Изменя и допълва Устава;

2. Избира и освобождава членовете на Настоятелството, на Проверителната комисия и Председателя на Читалището;

3. Приема вътрешни актове, необходими за организацията на дейността на Читалището;

4. Изключва членове на Читалището;

5. Определя основните насоки на дейността на Читалището.

6. Взема решение за членуване или за прекратяване на членство в читалищни сдружения;

7. Приема бюджета на Читалището;

8. Приема годишния отчет до 30 март на следващата година;

9. Приема годишния отчет за приходите и разходите, изготвен от Настоятелството;

10. Определя размера на членския внос;

11. Отменя решения на останалите органи на Читалището;

12. Взема решения за откриване на клонове на Читалището след съгласуване с общината;

13. Взема решения за прекратяване на Читалището;

14. Взема решения за отнасяне до съда на незаконосъобразни действия на ръководството или на отделни членове на Читалището.

(2) Решенията по чл. 19, ал. 1, т. 1, 4, 11, 12 и 13 се вземат с мнозинство най-малко две трети от всички членове на Читалището. Останалите решения се вземат с мнозинство повече от половината от присъстващите членове.

(3) Решенията на Общото събрание са задължителни за другите органи на Читалището.

(4) Във връзка с правомощието на Общото събрание да определя основните насоки на дейността на Читалището се създава Програмен съвет, който е помощен орган към Общото събрание. Съставът на Програмния съвет се избира от Общото събрание и включва изтъкнати членове на Читалището. Програмният съвет е орган с консултативни функции, свързани с подпомагане изготвянето и актуализирането на програми за работа на Читалището, наблюдение и анализиране изпълнението на читалищните дейности.

Чл. 20. (1) Редовно Общо събрание на Читалището се свиква от Настоятелството най-малко веднъж годишно.

(2) Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на Читалището с право на глас.

(3) При отказ на Настоятелството да свика извънредно Общо събрание, до 15 дни от постъпването на искането, Проверителната комисия или една трета от членовете на Читалището с право на глас могат да свикат извънредно Общо събрание от свое име.

(4) Поканата за свикване на Общо събрание съдържа дневния ред, датата, часа и мястото на провеждането му и кой го свиква и се обнародва в "Държавен вестник" най-малко един месец преди насрочения ден. Не по-късно от 7 дни преди датата на провеждането на Общото събрание, поканата следва да бъде залепена на вратата на Читалището и на други общодостъпни места в общината, където е дейността на Читалището.

(5) Общото събрание е законно, ако на него присъстват най-малко половината от имащите право на глас членове на Читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание и не по-малко от половината плюс един от членовете при извънредно Общо събрание.

**Настоятелство**

Чл. 21. (1) Изпълнителен орган на Читалището е Настоятелството, което се състои най-малко от трима членове, избрани за срок до 3 години.

(2) Настоятелството се състои от председател и членове, които следва да нямат роднински връзки по права и съребрена линия до четвърта степен помежду си.

Чл. 22. (1) Настоятелството:

1. Свиква Общото събрание;

2. Осигурява изпълнението на решенията на Общото събрание;

3. Подготвя и внася в Общото събрание проект за бюджет на Читалището и утвърждава щата на Читалището;

4. Подготвя и внася в Общото събрание отчет за дейността и годишен отчет за приходите и разходите на Читалището;

5. Назначава Секретаря на Читалището, координаторите, техническия секретар и ръководителите на програми и утвърждава техните длъжностни характеристики;

6. Организира и направлява цялостната дейност на Читалището, като спазва законите и се ръководи от Устава, решенията на Общото събрание и собствените си решения;

7. Взема решения за освобождаване и назначаване на работещите щатни, хонорувани и по граждански договор служители на Читалището, за сключването на договори с други физически и юридически лица и развиване на съвместни културно-просветни дейности;

8. Изгражда помощни комисии и работни групи по отделните проблеми и направления на дейността на Читалището;

9. Взема решения за морално и материално стимулиране на работещите в Читалището;

10. Внася предложения в общината и други органи и организации за строителство, реконструкция, модернизиране, поддържане, ремонтиране и обзавеждане на сградите, за създаване на материални, финансови и кадрови условия за развитие на дейността;

11. Решава въпроси за откриване и закриване на художествено-творчески колективи, школи, клубове и други форми на работа.

(2) Настоятелството взема своите решения с мнозинство 2/3 от присъстващите членове.

Чл. 23. (1) Заседанията на Настоятелството се свикват и ръководят от Председателя на Читалището, освен ако Уставът не предвижда друго.

(2) Председателят е длъжен да свика заседание на Настоятелството при писмено искане на една трета от членовете му. Ако Председателят не свика заседание на Настоятелството в едноседмичен срок, то може да се свика от всеки един от заитересуваните членове на Настоятелството.

(3) При отсъствие на Председателя заседанието се ръководи от определен от Настоятелството негов член.

(4) Присъстващо на заседание на Настоятелството се счита и лице, с което има двустранна телефонна или друга връзка, гарантираща установяването на самоличността му и позволяваща участието му в обсъждането и вземането на решения. Гласуването на този член се удостоверява в протокола от председателстващия заседанието.

(5) Настоятелството може да вземе решение и без да бъде провеждано заседание, ако протоколът за взетото решение бъде подписан без забележки и възражения за това от всички членове на Настоятелството.

(6) В Настоятелството могат да бъдат избирани лица, които са били най-малко три години членове на Читалището и активно са участвали в неговата дейност.

(7) Настоятелството провежда своите заседания най-малко един път в месеца. Заседанията са законни, когато на тях присъстват повече от половината от членовете му.

**Проверителна комисия**

Чл. 24. (1) Проверителната комисия се състои най-малко от трима членове, избрани за срок до 3 години.

(2) Членове на Проверителната комисия не могат да бъдат лица, които са в трудовоправни отношения с Читалището или са роднини на членове на Настоятелството, на Председателя или на Секретаря на Читалището по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на Настоятелството, Председателя и Секретаря на Читалището по спазване на закона, Устава и решенията на Общото събрание.

(4) Проверителната комисия прави текущи и годишни проверки за законосъобразността при изразходване на паричните средства и стоково-материалните ценности, както и за използването и поддържането на материално-техническата база на Читалището.

(5) Проверителната комисия отчита дейността си пред Общото събрание.

(6) При констатирани нарушения Проверителната комисия уведомява Общото събрание на Читалището, а при данни за извършени престъпления - органите на прокуратурата.

Чл. 25. Не могат да бъдат избирани за членове на Настоятелството и на Проверителната комисия и за Секретар на Читалището лица, които са осъждани на лишаване от свобода за умишлени престъпления от общ характер

**Председател**

Чл. 26. (1) Председателят на Читалището е член и председател на Настоятелството и се избира от Общото събрание за срок до три години.

(2) Председателят:

1. Организира дейността на Читалището съгласно закона, Устава и решенията на Общото събрание;

2. Представлява Читалището;

3. Свиква и ръководи заседанията на Настоятелството и председателства Общото събрание;

4. Сключва и прекратява трудовите договори със служителите, съобразно бюджета на Читалището и въз основа на решение на Настоятелството;

5. Заверява разходните документи на Читалището;

6. В негово отсъствие се замества от зам.-председателя, секретаря или друго упълмонощено от него лице.

7. Отчита дейността си пред Настоятелството;

8. Ежегодно в срок до 10 ноември, представя на кмета на общината на територията, на която се намира Читалището предложения за дейността на Читалището през следващата година.

9. Ежегодно, в срок до 31 март, представя на кмета на общината и общинския съвет доклад за осъществените читалищни дейности в изпълнение на годишната програма за развитие на читалищната дейност в общината и за изразходваните от бюджета средства през предходната година.

**Секретар**

Чл. 27. (1) Секретарят на Читалището се назначава с решение на Настоятелството.

(2) Секретарят:

1. Организира изпълнението на решенията на Настоятелството, включително решенията за изпълнението на бюджета;

2. Организира текущата основна и допълнителна дейност;

3. Отговаря за работата на щатния и хонорувания персонал;

4. Представлява Читалището заедно и поотделно с Председателя;

5. Подписва финансово-счетоводни документи при делегирани правомощия от Председателя на Читалището.

(3) Секретарят на Читалището не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/съпруга на Председателя на Читалището.

(4) Секретарят на Читалището може да бъде и член на Настоятелството.

**Глава шеста**

**ИМУЩЕСТВО И ФИНАНСИРАНЕ**

Чл. 28. Имуществото на Читалището се състои от право на собственост и други вещни права, вземания, ценни книжа и други права и задължения.

Чл. 29. Размерът на годишния членски внос на Читалището е минимум 1 /един/ лев.

Чл. 30. Читалището набира средства от следните източници:

1. Членски внос;

2. Културно-просветна и информационна дейност;

3. Субсидия от държавния и общинските бюджети;

4. Наеми от движимо и недвижимо имущество на Читалището и съвместна дейност, свързана с ползване на помещения и друго имущество на Читалището;

6. Дарения и завещания от стопански и обществени организации и движения, ведомства, учреждения, фирми и други физически или юридически лица от страната и чужбина, които се изразходват според волята на дарителя и завещателя.

Чл. 31. (1) Читалището не може да отчуждава недвижими вещи и да учредява ипотека върху тях.

(2) Движими вещи могат да бъдат отчуждавани залагани, бракувани или заменени с по-доброкачествени само по решение на Настоятелството.

(3) Недвижимото и движимото имущество, собственост на Читалището, както и приходите от него не подлежат на принудително изпълнение освен за вземания, произтичащи от трудови правоотношения.

Чл. 32. (1) Настоятелство изготвя годишния отчет за приходите и разходите на Читалището, който се приема от Общото събрание.

(2) Отчетът за изразходваните от бюджета средства се представя в общината, на чиято територия се намира Читалището.

(3) Бюджетът на Читалището се разпределя по дейности и полугодия.

(4) Прехвърлянето на финансовите средства от една дейност в друга, става само по решение на Настоятелството.

(5) Финансовата отчетност на Читалището се извършва по реда, установен от съответните нормативни актове в страната.

**Глава седма**

**РАЗХОДВАНЕ НА ИМУЩЕСТВО**

Чл. 33. (1) Читалището, като юридическо лице с нестопанска цел за осъществяване на общественополезна дейност, може безвъзмездно да разходва имущество и да осъществява дейност, насочена за постигане на целите, определени в Закона за юридическите лица с нестопанска цел.

(2) Подборът на лицата и начинът на тяхното подпомагане от Читалището, като юридическо лице с нестопанска цел за осъществяване на общественополезна дейност, се извършват в зависимост от целта и възможностите на Читалището, съгласно обявения ред и правилата за осъществяване на дейността. Информацията за реда, по който се извършва подборът, е общодостъпна и се вписва в централния регистър.

(3) За безвъзмездно разходване на имуществото на Читалището е необходимо мотивирано решение, взето от върховния му орган с мнозинство 2/3 от неговите членове, когато е в полза на:

1. лица от състава на другите му органи и техните съпрузи, роднините им по права линия - без ограничение, по съребрена линия - до четвърта степен, или по сватовство - до втора степен включително.

2. лица, били в състава на управителните му органи до две години преди датата на земане на решението.

3. юридически лица, финансирали организацията до три години преди датата на вземане на решение.

4. юридически лица, в които посочените лица в т. 1 и 2 са управители или могат да наложат или възпрепятстват вземането на решения.

(4) Читалището не може да сключва сделки с лицата по ал. 3, т. 1, както и с юридически лица, в които посочените лица са управители или могат да наложат или възпрепятстват вземането на решения, освен ако сделките са в очевидна полза Читалището или са сключени при общи условия, публично обявени.

Глава осма  
ПРЕКРАТЯВАНЕ

Чл. 34. Читалището може да бъде прекратено по решение на Общото събрание, вписано в регистъра на съответния Окръжен съд. То може да бъде прекратено с ликвидация или по решение на Окръжния съд, ако:

1. Дейността му противоречи на закона, Устава и добрите нрави;

2. Имуществото му не се използва според целите и предмета на дейността на Читалището;

3. Спрямо Читалището е налице трайна невъзможност да действа или не развива дейност за период две години;

4. Не е учредено по законния ред;

5. Читалището е обявено в несъстоятелност.

**Ликвидация**

Чл. 35. (1) При прекратяване на Читалището се извършва ликвидация, освен в случаите на преобразуване.

(2) Ликвидацията се извършва от Настоятелството на Читалището или от определено от него лице, което е длъжно по възможност да удовлетвори кредиторите на Читалището от наличните парични средства, а ако това е невъзможно - чрез осребряване първо на движимото, а след това на недвижимото имущество на Читалището.

(3) Имуществото не може да се прехвърля по какъвто и да е начин на:

1. учредителите и настоящите и бившите членове на Читалището;

2. лицата, били в състава на органите му и служителите му;

3. ликвидаторите, освен дължимото възнаграждение;

4. съпрузите на лицата по т. 1 – 3;

5. роднините на лицата по т. 1 - 3 по права линия - без ограничение, по съребрена линия - до четвърта степен, или по сватовство - до втора степен включително;

6. юридическите лица, в които лицата по т. 1 - 5 са управители или могат да наложат или възпрепятстват вземането на решения.

**Имущество след ликвидация**

Чл. 36. (1) Имуществото, останало след удовлетворението на кредиторите, се предоставя по решение на съда на Читалище, което извършва общественополезна дейност, със цели същите или близки до тези на Читалището, определено с решение на Настоятелството.

(2) Ако имуществото не бъде предоставено по реда на предходната алинея, то се предава на общината, в която се намира седалището на Читалището. Общината е длъжна да предоставя имуществото за извършване на общественополезна дейност, която е възможно най-близка до целите на Читалището.

**ЗАКЛЮЧИТЕЛНИ РАЗПОРЕДБИ**

Чл. 37. Читалището координира своята дейност с ректорските ръководства на висшите училища в Република България за осъществяване на своите цели и задачи.

Чл. 38. Читалището има свои символи и печат, които се приемат от Общото събрание на Читалището.

Чл. 39. По въпроси, които не са уредени в този Устав се прилагат разпоредите на Закона за народните читалищата и други разпоредби от действащото българско законодателство.

Председател на Настоятелството ……………………………..

Даниела Христова Козовска

**ГОДИШЕН ОТЧЕТ ПО ЧЛЕН 26 ОТ ЗНЧ  
НА НЧ "СВ. ГЕОРГИ ПОБЕДОНОСЕЦ-1999 Г"  ЗА 2018 г.**

В читалището се осъществяват занятия на  : формация „Бисера”, вокална група „Зорница”, детски фолклорен състав, инструментален  състав „Гергьовден” , солисти и учащи в музикалната и приложни изкуства школи. Всички дейци са активни и присъстват на сцената в страната и чужбина. Изминалата година беше поредна с множеството концерти, фестивали и конкурси на които взехме първи, втори места и други отличия. Бяхме приети добре от публиката и получихме отново покани за участия от организаторите навсякъде където се явихме. Имахме за цел да разширим кръга на участията си и да популяризираме знанията си на нови места. Това се изпълни с включването ни във Великденския концерт на с. Мирково, който имаше благотворителна цел; в поздравителния концерт на Национална служба охрана състоял се в Резиденция Бояна и др. Наша гордост е успеха на оркестъра който свири пред президента на Република България с когото се снимаха след участието и запазиха този вълнуващ момент. За Коледа солисти от читалището гостуваха в Старчески дом „Св. Георги” и успяха да зарадват възрастните хора с музиката си. За първи път оркестъра гостува по покана на водещата във фолклорното предаване на радио „Зорана”, където представиха важни моменти от създаването на групата до сега и изпълниха песни и хора без предварителни записи. Друг важен момент беше реализирането на студийни записи за оркестъра които осъществихме с помощта на технически екип в с. Мало Бучино. Широко медийно представяне получи оркестър „Гергьовден” и солисти. В предаването „Нощен Хоризонт” състава беше представен с интервю и изпълнения и беше поканен за участие на живо в друг брой на предаването на 21 юли 2018год. Участието в предаването беше много радушно прието от слушателите на БНР, които се обадиха да ги поздравят, че изпълняват автентичен фолклор, да ги насърчат да продължават в този дух да творят. Направи им силно впечатление качествата на солистите ни. Единия от тях е едва на 12 годишен, но талантлив изпълнител на шопски песни. Получихме и нова покана за участие в „Нощен хоризонт”. На 26.12.2018год. солисти от читалището гостуваха в предаването „ Нашият ден” на програма Христо Ботев на БНР. Предаването получи висок отзвук и беше качено на сайта на програма „Христо Ботев”

От няколко години читалището следва идеята за обособяване на библиотека. За целта са усвоени целеви пространства, поетапно се закупуват мебели и съоръжения. Последните щрихи които ни делят от постигането на целта е намирането, обучението и сформирането на подходящ екип – подготвен и квалифициран за осъществяване на библиотечна дейност. Предвид готовността на материалната база и огромния интерес, който има обществеността в района ръководството на читалището - вярно на креативната и целесъобразна идея – дейността да бъде в услуга на нуждите на обществеността, инициира създаването на читателски клуб. Практическата реализация предвижда осигуряване на достъп до материалната база и книги, както и на оборудване, с възможност за внасяне и споделяне на книги и материали от посетителите, осигуряването на подходяща среда, приятни условия и постоянна достъпност на всички заинтересовани граждани. По предварителни данни се очаква дейността на клуба да обхваща широк кръг посетители, като ценното в реализацията на тази идея е обединението и сближаването на хора с големи възрастови разлики привлечени и сближени от любовта към словото, от нуждата и желанието културата да присъства в живота ни. Убедени от ползите и благоприятните последици от подобни сбирки сме в търсене на инициативен и отговорен служител, който да оформя и организира програма от мероприятия, за да спомогне опознаването и сплотяването на потребителите. Живущите близо до читалището граждани в пенсионна възраст биха могли лесно, достъпно и приятно да намерят при нас така необходимата им среда за културни разговори, беседи и споделяне, а социалните контакти и обществени ангажименти със сигурност за полезни и необходими за тях. В близост до нас има 6 училища и 2 висши учебни заведения. Биха могли да намерят тук спокойствието и удобствата да реализират свои проекти занимания. Именно заради тези възрастови диапазони се роди идеята за общи мероприятия , на които ученици и пенсионери да си бъдат взаимно полезни и приятни, което би довело до повишаване толерантността и при двете групи, обогатяване на културата, речника, знанията и възможностите и при двете групи би довело до общи социално значими ползи и резултати. Ръководството на читалището има идеи за мероприятия по тези целеви параметри, както и желаещи граждани от горепосочените възрастови групи, които желаят да се включат активно в тях. В читалнята, която създаваме искаме да се случват много дейности, които са вече идейно разработени и очакват своето осъществяване, за целта кандидатствахме по проект във VIVACOM Regional Grant чрез който се надяваме да намерим подкрепа и възможност да допълним съдържанието на библиотечния фонд, който сме събрали с нови издания, съвременни автори, актуални справочници речници и т.н. Освен това предвид че събраната литература е от произволни източници (добронамерени граждани, институции и т.н.) се забелязва претоварване в някои направления и липси в други, а нашата цел е да систематизираме една добре оборудвана информационна и културна наличност. Това би повишило интереса и функционалността на Читалнята ни. За пълноценното модерно и ефикасно съдържание, което би повишило ползването е необходимо да се закупят книги, енциклопедии, речници, географски издания, исторически издания, развлекателни издания, пълни класически цикли, карти и специализирани артикули, музикални издания, световна поезия и т.н.

Огромни усилия се полагат в посока укрепване и обновяване на сградния фонд, тъй като годините са пообрулили конструктивно здравата сграда, пролетите, зимите и есените охлузват по някоя рана. На 18 януари 2018год. при поява на много силен вятър породен отметеорологичните условия и големите завихряния около високите сгради се получава силна въздушна струя която влиза под улуците и челната дъска и започва да отлепва воалитената менбран. Беше извършен оглед от компетентно лице и бяха предприети следните мерки и извършени дейности: почистване от сняг, подсушаване с газопламачна горелка, връщане на стария мембранен слой отлепен около 40 кв.м., поставяне на билен отдушник, приковаване на 63 кв.м. с пирони за хидроизолация за дървена основа, поставяне на ламаринена пола към водостока от покрива 10 кв.м., поставяне на битумен грунд върху първия пласт, газопламъчно лепене на хидроизолация с посипка.

Пристроената зала, служеща за събития, курсове, концертни дейности, групови занимания и др. изключително важна, необходима и действаща, се нуждаеше от спешен ремонт и на подовата настилка която бе напукана и дори силно начупена на места. В това пространство се провеждат различни мероприятия, за които е необходима здрава и надеждна подова настилка. Предвид скромните финанси, както и температурните амплитуди, високата влажност при сезонните климатични промени и т.н. се наложи изборът на настилка да бъде мъдър, компромисен и практичен. Своевременните мерки които взехме, бяха цялостна подмяна на настилката, като залата се сдоби с висококачествен ламиниран паркет и гранитогресна част при входната врата и подхода към сутеренен етаж.

Музикалната школа към НЧ „Св. Георги Победоносец 1999г.” бе оборудвана с нужни и дългоочаквани пособия и инструменти от първа необходимост, тъй като през годините работният процес при провеждане на редовни занятия с деца бе усложняван и като цяло затруднен от липсата на тези пособия. Класът по пиано се сдоби с три броя специализирани столове за пиано, като това спести на педагозите и техните ученици нелепите конструкции от обикновени столове с добавяне на подложки, макарички, степенки и подобни изобретения по неволя. Класът по китара вече има качествен инструмент, снабден с активна електроника, както и необходимите за регулярно случващите се концертни мероприятия усилвател, кабел, батерия. Освен тези важни придобивки музикалната школа вече има пулт за ноти и два броя стойки за китара, тъй като китарата е инструмент, който силно се влияе от разположението му в пространството, както и от климатичните промени. Грижовното и отговорно стопанисване е приоритет на всички работещи в и за читалището.

Школите и възможностите, за обучение и занимания се развиват и разрастват, общественият отзвук е силно позитивен, към читалищните дейности има голям интерес, което е добра реклама и носи своите дивиденти. В конкурентните условия на днешната действителност обаче, поддържането на безплатни и нископлатени дейности , които да са актуални, интересни и атрактивни е благородна, необходима и трудна кауза.

През изминалата година се създаде и утвърди школа по приложни изкуства. В нея е силно застъпено изучаването на керамиката. Керамиката е пластично изкуство, което развива въображението, прави ни по-спокойни, учи ни на търпение и сръчност, помага ни да изразяваме своите мисли и чувства по един нетрадиционен начин, кара ни да се чувстваме създатели на нещо ново и изцяло наше. Всички, които се учат да работят с глина се научават да се стремят към съвършеното, към изящното и красивото. Всяко докосване до глината е стремеж да го направиш по-гладко или грапаво, по-високо или ниско , по-равно, по-красиво. Когато работим с глина ние сме искрени, глината има свойството да носи отпечатъка на нашите настроения, и вече готовата пластика, съдче или пано, остават скъп спомен за децата или за родителите .  
Темите са разнообразни и не се дублират, съобразяват се с индивидуалните възможности на всеки участник. Ателието протича със забавно поднесена демонстрация по темата и обяснение. В процеса на работа се помага и насърчава всеки участник поотделно. Накрая на урока имаме готово глинено произведение с което можем да се снимаме и да се похвалим.

С надежда, вяра и воля продължаваме да търсим партньори, подкрепа , финансиране и съмишленици за да вървим по пътя на развитие и модернизация с акцент върху устои, традиции и култура. Убедени сме, че формулата към която се придържаме за нови, модерни и интересни техники и практики целящи фокусиране върху старите идеали и ценности работи и успява да преодолее трудностите най-вече от материално естество. Така се борим за своя малък бленуван ренесанс (възраждане), да – може да е локален и изстрадан, но си е ренесансът, в който ние вярваме и ние изживяваме, в който успешно убеждаваме и увличаме съгражданите си.

Колективите на НЧ „Св. Георги Победоносец 1999г.” участва в много и различни инициативи в цялата страна:

На 06. януари от 10ч. участие на формация "Бисера" в празнично богослужение в храм "Св. Георги

На 21 януари от 17ч.по повод Бабин ден участие на солисти от формация "Бисера" в 185 детска градина

На 28.февруари от 17.30ч. по повод 3 март участие с формация "Бисера" в празника на 185 ОДЗ

На 1 март по повод 1, 3 и март от 19ч. в галерия "Мисията" на Държавния културен институт се осъществи програма от читалищните колективи.

На 1 март от 9.30ч. формация "Бисера " ще  участва  тържеството на 185 ОДЗ за Баба Марта.

На 7 април от 19ч. в читалището на с.Мирково участие на оркестър "Гергьовден" и солисти в благотворителен концерт „Великден за Мони” (дете от танцовия състав на селото).

На 9 април от 9ч. по повод събора на град Ботевград участие на солисти от формация "Бисера" в празнична служба на църквата "Успение на пресвета Богородица" Ботевград

На 15.04. от 14ч. благотворително участие на оркестър „Гергьовден” за и пред храм „Пророк Илия” кв. Княжево.

На 15.04 от 12ч., 21.04 от 16ч., 26.04. от 11ч. и 28.04. от 17.30ч. участие на формация "Бисера" в празнично богослужение в храм "Св. Георги"

На 24 април записи за предаване „Нощен хоризонт” по БНР

На 27 и 28 април участие на оркестър "Гергьовден" и солисти във фестивала конкурс организиран от Сдружението на Софийските народни читалища който се проведе в културен дом Красно село.

На 3 май участие на инструментален състав "Гергьовден" в предаването "Нощен хоризонт" по БНР

На 4 май оркестър „Гергьовден” бе на гости на предаването „Комиците” по БНВ което се излъчи на 25 и 27 май.

На 4 май участие на танцовия състав в концерта на НЧ "Възраждане" кв. Дървеница от 18.30ч.

На 12 май участие на инструментален състав "Гергьовден" във фестивала "С песен и танц в Панчарево"

На 12 и 13 май участие на деца от детската музикална школа в Конкурса за инструменталисти възпитаници на детските музикални школи на Софийските читалища. Конкурса ще се проведе в НЧ "Акад. Андрей Стоянов"

На 13 май от 12ч. солисти от оркестър „Гергьовден” направиха открит урок за деца в градинката на културен дом Искър

На 17 май участие в Младежки фестивал на изкуствата организиран от СГО провеждащ се в Културен дом " Средец" с  инструментален състав "Гергьовден" и солисти

На 18 май участие в Младежки фестивал на изкуствата организиран от СГО провеждащ се в Културен дом " Средец" с танцовия състав

На 19 май участие в гала концерта на младежкия фестивал на изкуствата организиран от СГО в Културен дом " Средец" с  инструментален състав "Гергьовден" и солист

На 22 май от 17.30ч. участие участие на оркестър "Гергьовден" и солисти в гала концерта на фестивала конкурс за вокално изкуство организиран от Сдружението на Софийските народни читалища който се проведе в културен дом Красно село.

На 22 май от 18.30ч. участие на формация "Бисера" е Културен дом „Искър” по повод „Ден на българската просвета и култура”

На 22 май от 18ч.участие в гала концерта от конкурса за инструменталисти възпитаници на детските музикални школи на Софийските читалища в музей „Земята и хората”

На 31 май от 18ч. участие на оркестър "Гергьовден" и солисти в Културен дом „Средец” в концерта организиран от пенсионерски театър „Софиянци”

На 6 май  от 16.30ч., на 18 май от 16.30ч. и на 19 май от 16ч. участие на формация 'Бисера"в празнични богослужения на храм "Св. Георги" На 1юни участие на детския фолклорен състав в 18 – тия  международен етнофестивал „Децата на Балканите – с духовност в Европа” в Хасковски минерални бани

На 02.06 от 17ч.; на 08.06. от 16.30ч.; на  09.06 от 16ч.; на 29.06 от 16ч. участие на формация "Бисера" в празнично богослужение в храм "Св. Георги"

На 11юни от 18.30ч. в галерия „Мисията” на ДКИ към Министъра на външните работи годишна продукция на музикалната школата На 16 юни от 11ч. участие на инструментален състав „Гергьовден” и солисти във фестивала „Лозенски празници” с. Лозен

На 16 юни участие на инструментален състав „Гергьовден” и солисти в предаването „Хоп троп” на радио „Зорана”

На 24 юни от 12ч. участие на инструментален състав „Гергьовден” и солисти във фестивала „Билките – дар от природата”   кв. Симеоново

14-21 юли 2018г.  обучителен детски лагер в гр. Велинград

На 07 юли от 9.30 часа на площада пред читалището в село Кладница, Община Перник. Участие на инструментален състав „Гергьовден” и солисти в единадесетият регионален фолклорен събор “Витошки напеви”  .

На 20 юли участие на инструментален състав „Гергьовден” и солисти по повод Илинден в концерт на ч-ще „Братя Миладинови” р-н Княжево

На 22 юли участие на оркестър "Гергьовден" и солисти в предаване на БНР „Нощен хоризонт”

На 08.07 от 14ч.; на 14.07 от 11ч. участия на формация "Бисера" в  богослужения в храм "Св. Георги ".

На 15 август от 8.30ч. в  църквата “Успение на Пресвета Богородица” в Ботевград. Участие на формация "Бисера” в тържествената литургия

19.08 от 16ч. и 26.08 от 15ч.  участия на формация "Бисера" в  богослужения в храм "Св. Георги ".

29 август - 02 септември творческа подготовка на формация „Бисера” в гр. Рим

29 септември участие във фестивала "При шопите в Казичене" с фолклорните състави към читалището**.**

На 08.09 от 16.30ч., 09.09. от 17ч. и 21.09 от 16.30ч. участие на формация "Бисера" с ортодоксални песнопения в храм "Св. Георги" На 12 септември от 19ч. Резиденция „Бояна” участие на оркестъра и солисти по повод празник на НСО в присъствието на президента Румен Радев.

На 22 септември 10.30ч. участие на оркестър "Гергьовден" и солисти пред НЧ”В. Друмев 1927” София в национален фестивал „Край Баталовата воденица”

22-24 септември участие на солисти от оркестър "Гергьовден" във фестивала „Балканска черга” с. Шишковци

На 07.10 от 15.30ч.;  20.10. от 10ч. и 21.10 от 17.30ч участие на формация "Бисера" с ортодоксални песнопения в храм "Св. Георги"

На 27 октомври Студийни записи на оркестър и солисти в частно звукозаписно студио в с. Мало Бучино

На 1 ноември от 10ч. участие на представители от формация "Бисера" в тържеството на 185 Детска градина по повод "Ден на будителя"

На 8 ноември от 19ч. участие на оркестър "Гергьовден" и солисти в Дом на културата "Красно село" с музикален поздрав по повод 80-годишнината на НЧ "Природа и наука"

На 21 ноември от 17ч. участие на солисти от формация "Бисера" в мероприятието по повод "Ден на християнското семейство" в 185 Детска градина

На 12 декември 17ч.участие на оркестър "Гергьовден" и солисти в концерт организиран от БНР в старчески дом ” Св. Георги” район Възраждане.

На 15 декември от 11ч. Участие на фолклорния детски състав в благотворителен маскен бал за деца в неравностойно положение в Национален исторически музей.

На 18 декември от 10ч. Участие на индивидуални изпълнители от формация "Бисера" в коледното тържество на 185 детска градина  На 19 декември от 18.30ч. Коледен концерт на  музикалната школа в салона на читалището.

На 25 декември от 9ч. в  участие на формация "Бисера" в тържествена литургия в църквата "Успение на Пресвета Богородица" в Ботевград. На 26 декември солисти от вокално - инструментален състав "Гергьовден" на светлия Коледен празник имаха удоволствието да гостуват в сутрешния блок” Нашият ден” на програма „Христо Ботев” на БНР.

През 2018 година читалищните колективи получиха следните награди и отличия:

-Дипломи за първо място на Тихомир Борисов и второ място на Цвета Цонева от Младежки фестивал на изкуствата на СГО „ София твори 2018.

-Дипломи за отлични представяния и участия в гала концерта на Ема Новакова и Деян Иванов от фестивала конкурс за инструменталисти възпитаници на детските музикални школи при Софийските читалища .

-Диплом за постижения във вокалното читалищно изкуство на солистите и оркестъра при читалището от фестивала на читалищното вокално изкуство организиран от ССНЧ.

- Грамоти и първо място на Тихомир Борисов и второ място на Александър Виденов – солисти на оркестър Гергьовден” от Регионалния фолклорен фестивал „Витошки напеви“ – Кладница, 2018 г.

- Почетна грамота и статуетка за първо място на инструментален състав „Гергьовден” , почетна грамота и статуетка за трето място за фолклорния детски състав . От фестивала „При шопите в Казичене”

-От празника „С песен и танц” Панчарево получени са грамоти и плакет за оркестъра и вокалните изпълнения от читалищните самодейци за отлично представяне и принос в развитието на народното творчество   
-От фестивала „Юнски празници” Лозен получени грамота и плакет на вокално-инструментален състав „Гергьовден” за участие и принос в съхранението и утвърждаването на българската народна песен, танц и традиции

-Грамоти за участие и успешно представяне на фолклорните фестивали „Край Баталовата воденица”, „Билките – дар от природата”, „Децата на Балканите – с духовност в Европа”, „Балканска черга” и др. за фолклорните ни състави и солисти.

28.02.2019год.

София

Председател:

/ Д. Козовска/

**ПЛАН - ПРОГРАМА ЗА ДЕЙНОСТТА НА ЧИТАЛИЩЕТО ПРЕЗ 2019 ГОД.**

**1. ВЪВЕДЕНИЕ**

Изготвянето на Програмата за развитие на НЧ „Св. Георги Победоносец 1999г.” дейност през 2019 г. цели съсредоточаване на усилията за развитие и утвърждаване на читалището като важна обществена институция, реализираща културната идентичност на района.

Читалището има изключително значение за съществуващото културно многообразие и заедно с другите институции в града е фактор за интелигентния растеж, преследван от Европейския съюз, чрез инвестиции в образованието, творчеството и иновациите.

**2. ОСНОВНА ЦЕЛ НА ПРОГРАМАТА:**

* Продължаване партньорството на читалището с Общината, с училища, НПО и предимно местната общност с цел финансиране и намиране път и към работещите хора за привличане в дейности.
* Подпомагане на традиционните читалищни дейности и търсене на нови съвременни форми за тяхното развитие и предаване;
* Необходима е подкрепа и насърчаване на любителското творчество, насочено към нематериалното културно наследство.
* Развитие на професионалните умения и повишаване на квалификацията на работещите в културната институция.

**3. ЛЮБИТЕЛСКО ТВОРЧЕСТВО И ХУДОЖЕСТВЕНО – ТВОРЧЕСКА ДЕЙНОСТ:**

Основна част от дейността на читалището е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата по места е незаменима.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната и етническа култура. Чрез тази дейност читалището ще има възможност за популяризиране на града в страната и чужбина. За осъществяване на тези задачи ще бъдат изпълнявани следните дейности и ще бъдат организирани следните празници:

* Подготовка, организиране и провеждане честване на 20 - годишнина на читалището;
* Организиране и провеждане на местни празнични концерти;
* Участие в прояви на сродни организации;
* Организиране участията в различни конкурси и фестивали в страната и чужбина;
* Поддържане на утвърдените форми в любителското художествено творчество и създаване на нови;  Съществуващите формации, групи,  клубове и др. по същество са много важен елемент в сферата на допълващото образование;
* Специално внимание и подкрепа на младите дарования; осъществяване на местни творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др./
* Разширяване на художествено-творческото направление
* Участие в различни фолклорни и певчески фестивали и празници в региона и страната.
* Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за учене през целия живот.
* Регулярни срещи на жените от района инициирани и организирани от тях със съдействието на читалището с цел дискусии и добри практики в културния и социален живот.

**4. ОРГАНИЗАЦИОННА И СТОПАНСКА ДЕЙНОСТ:**

Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на българското общество. Ще се работи за създаване на условия за организационна стабилност и утвърждаване ценностите на гражданското общество. В тази връзка се предвиждат следните основни задачи за изпълнение:

* Провеждане на работни съвещания с работещите в читалището. Работа за

повишаване на тяхната квалификация, посредством организиране на различен тип семинари, както и включването им в срещи и конференции, отнасящи се до тяхната работа;

* Дейности по привличане на нови членове на читалището;
* Повишаване на културата за работа с читатели и потребители;
* Сградата на читалището се нуждае от непрекъснати текущи и основни ремонти, които трудно могат да се финансират. Прекаленото отлагане на ремонтите и обновяването на техника може да превърне голяма част от тази инфраструктура в нефункционална.
* Подобряване отоплението в сградата;
* Набиране на нова литература за читалнята;
* Обновяване прилежащите зелени полщи към сградата;
* Обмисляне и действия за кандидатстване с проекти за реконструкция пред национални и международни програми;
* Подновяване техническата обезпеченост на читалището;

**5. РАЗГРЪЩАНЕ ДЕЙНОСТТА НА ЧИТАЛНЯТА;**

Дейността ще бъде насочена към:

* Оформяне на информационен център, полезен партньор и ефективен участник в процесите на информационно осигуряване на месните граждани;
* Технологично осигуряване на читалнята за предоставяне на информационно обслужване на читателите. Пълноценно използване на възможностите, които ще предостави през 2019 г. програмите на Министерството на културата за читалищата и всички други възможни донори;
* Разширяване и обновяване на книжния фонд чрез участие с проекти в програми на Министерството на културата и други донори за нови книги.
* С цел разширяване потенциала на читалнята предвиждаме да се приобщим към „Сдружение градски читални”.
* Експониране на изложби и кътове с литература, витрини.
* Организиране на:

- Срещи с изявени творци;

- Детски утра;

- Литературни четения в читалището;

- „Разкажи за любимата си книжка” – беседи с награди;

-„Детска фантазия в рисунки”;

- Щафетно четене на книжки;.

- Включване в плана на библиотеката на конкретни дейности за работа с подрастващите и приобщаване към читателската аудитория.

**6. ПРИМЕРНА ПРОГРАМА ПО МЕСЕЦИ**

Месец януари и февруари

 -Подготовка за честване :  Деня на самодееца и Баба Марта /1 март/, Освобождението на България/ 3 март/ и Международния ден на жената /8март/ -Провеждане на беседа по повод Бабин ден на тема обреди и ритуални практики при бременност, раждане и новородено според българските традиции в миналото.

Месец март  

- Осъществяване на празничен концерт по случай Националния празник на България трети март в галерия „Мисията”. По традиция на този концерт се отбелязват и фолклорния празник първи март и международния ден на жената осми март. В концерта взимат участие формациите „Гергьовден”,”Зорница”, „Бисера”, както и класа по китара. Изпълняват се стихотворения и песни от деца – гости на концерта. В програмата са включени произведения от български композитори, фолклорни произведения, както и други тематични творби, които имат отношение към горепосочените празници.

Месец април

-Участие в различни празнични програми по повод Лазаровден, Цветница и Великден.   
-Участие във   Фестивал на вокалното изкуство на организиран от Сдружението на Софийските народни читалища. -Участие във фолклорния фестивал „Шопски наниз” гр.Костинброд

Месец май

**-** Участие на музикалната школа във фестивал – конкурс за инструменталисти възпитаници на Детските музикални школи при Софийските читалища. -Участие в МФФ „Нишавски хоровод” в гр.Драгоман -Участия във фестивала „С песен и танц в Панчарево”, и др. -Открити уроци на музикалната школа към читалището

-Подготовка и участие за деня на детето в международния детски фестивал в Хасковски минарални бани (01.06 ).

Месец юни

-Организиране и осъществяване на летен концерт на музикалната школа със съдействието на галерия „Мисията”. Ще се представят произведения от класически и съвременни автори.

-Подготовка и участие на районния празник (17.06 )

Месец юли и август

-Ремонтни дейности. -Организиране летен лагер на школата по изкуства -Участие в празнични мероприятия на храм „Успение на Пресвета Богородица” гр.Ботевград на 15 август

Месец септември

-Участие във фестивала „При шопите в Казичене” и други мероприятия по повод деня на София -Подготовка за започване на новия творчески сезон

Месец октомври

01.10 – ден на музиката. Откриване на новият сезон за музикалната школа с „Ден на отворените врати” като уроците ще се провеждат в актовата зала, оборудвана с 40 седящи места с възможност за присъствие на родители и гости.

Месец ноември

- Подготовка за осъществяването на голям Коледен концерт, включващ изпълнения на всички обучаващи се в музикалната школа към читалището

- Предвиждат се участия за „Ден на будителя” и „Ден на християнското семейство”

- **Честване 20-годишнината на читалището**

Месец декември

-Подготовка на празнична програма за коледно-новогодишните участия. - Голям Коледен  концерт  с подбрани произведения в духа на празника.

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

* Читалището ще продължи сътрудничеството си с Държавния културен институт към Министъра на външните работи с цел отбелязване на важни събития.
* През 2019год. НЧ „Св. Георги Победоносец 1999г.” подготвя екип и пространство за занимания с деца в неравностойно положение (със Синдром на Даун) към инициативата проявяват интерес 4 семейства.
* Създаване на ное курс по приложни изкуства съвместно с школа по изкуства „Арт джунгла”.
* Читалищното настоятелство предвижда съвместна дейност с фондация „Смокиня” по международен обмен на доброволци.
* Инструментален състав „Гергьовден” и вокална група „Зорница” ще продължат съвместната си концерти с „ Асоциацията за развитие на изкуствата и занаятите” както и с Вариететен театър „Софиянци”
* Читалищната формация за ортодоксални песнопения ще вземе целогодишно участия в  празнични богослужения в храм „Св.Георги“
* Колективите в читалището ще участват и в други инициативи предложени им от сродни организации в страната и чужбина.
* Събитията ще се анонсират  на информационното табло на сградата на читалището и други подходящи места.

**7. РАБОТА ПО СОБСТВЕНИ ПРОЕКТИ И ТАКИВА В СЪТРУДНИЧЕСТВО С ДРУГИ НПО:**

Тази програма е стъпка в осъществяването на насоките за утвърждаване на читалището като център за култура и образование. Постигането на поставените цели в Програмата изисква да се обединят усилията и ресурсите на всички страни, участващи в нейната реализация. Модернизирането и укрепването ще се осъществи при насочване вниманието и усилията към задоволяване на реални обществени потребности чрез активното включване  на читалищното настоятелство   в разработването на целеви проекти.

**8. МАТЕРИАЛНО – ТЕХНИЧЕСКА БАЗА** **:**

Материално-техническата база на читалището включва сградния фонд, оборудването и обзавеждане на читалня, репетиционна, зала, кабинети и други помещения.

Чрез участие в различни донорски програми и финансиране ще се търсят начини за подобряване на материално-техническата база и създаване на оптимални условия за работа и занимания. Основните задачи, по които ще се работи през 2019 год. ще бъдат:

* Създаване на добри условия за работа в читалнята, за посетителите и самодейците в читалището;
* Модернизация на инфраструктурата за разпространение и осигуряване на достъп до културно съдържание.

**9. ЗАКЛЮЧЕНИЕ:**

Настоящата едногодишна програма за развитие на Читалището е само вариант и процес във времето, един от многото начини, който ще се търси в бъдеще, за да стимулира развитието на общността, за да не се изостава от времето, което изисква коректност, компетентност, находчивост, вземане на нестандартни решения с пълната степен на отговорност, за да има устойчиво развитие в истинския смисъл на думата.

Насоките и плана за културните дейности през 2019 г. са обсъдени на редовно заседание на читалищното настоятелство.

30.10.2018год. Председател:

София /Даниела Козовска/

Настоятелство:

Даниела Христова Козовска - Председател

Александър Александров Българов

Даниела Савова Николова

Проверителна комисия:

Методи Валериев Иванов

Орлин Райнов Ваков

Владимир Любомиров Христовски